《八月二十日赵西湖携酒夜醒二更记事》
元代·方回

酒醒更深独倚楼，天清地静俯河流。
梧桐影转三更月，蟋蟀声催万象秋。
自古有生皆有死，即今无喜亦无忧。
更著四年当八十，我于人世复何求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。